OzLabs/hebrew-wiki-articles huggingface dataset:
Ralf-Stetysz

Ralf-Stetysz היא מכונית משפחתית גדולה מתוצרת חברת ההנדסה הפולנית K. Rudzki i S-ka (שם רשמי: Konstanty Rudzki & Co. Ltd) בשיתוף "Automobiles Ralf Stetysz" אשר יוצרה בין השנים 1924 - 1929 בפולין. בסך הכול נבנו כ-200 מכוניות.

==Ralf-Stetysz==
בשנת 1924 החל סטפן טישקביץ' הקים חברה בה תכנן את הדגם "Ralf-Stetysz" במפעל "Automobiles Ralf Stetysz" (מוקם בעיר "Boulogne-Billancourt" ליד פריז). שם המפעל היה ראשי תיבות של (בפולנית: "Rolniczo Automobilowo-Lotnicza Fabryka Stefana Tyszkiewicza". לאחר שמספר אבות טיפוס הוצגו בתערוכת המכוניות בפריז , בשנת 1926 ובשנת 1927 הוחל בשיתוף פעולה עם חברת ההנדסה הפולנית K. Rudzki i S-ka . את גוף הרכב ייצרה חברת המטוסים "Plage i Laśkiewicz" מלובלין.

למכונית היו 4 דלטות. מנוע בנזין היה ממוקם בקדמת האוטו.

בשנת 1929 השתתף דגם "Ralf-Stetysz" בראלי מונטה קרלו.

בשנת 1929 מפעל בפולין בו בוצע הרכבת המכונית נשרף כליל כולל מכוניות שעוד לא מנסרו ללקוחות. בעלי מניות לא הסכימו להשקיע סכומים לשיקום המפעל וחברה נסגרה.

===דגמים===
* "Stetysz TA" - הורכב מנוע 4 צילינדרים.
* "Stetysz TC" - הורכב מנוע 6 צילינדרים.

== תמונות ==
<gallery mode="packed" heights="190">
קובץ:Pojazd Stetysz z konstruktorem Stefanem Tyszkiewiczem (Zjazd Gwiaździsty).jpg | דגם "Ralf-Stetysz", בתמונה מעצב הדגם Stefan Tyszkiewicz 
קובץ:Stetysz Reklama.jpg | דגם "Ralf-Stetysz" בפרסומת של היצרן (ינואר 1928)
</gallery>

==קישורים חיצוניים==

* 
* 
* [http://polskie-auta.pl/stara/ralf.htm תיאור המכונית]
==הערות שוליים==

קטגוריה:מכוניות משפחתיות גדולות
קטגוריה:דגמי מכוניות שהושקו ב-1924
קטגוריה:כלי רכב המיוצרים בפולין
בזיליקת סנטה קרוצ'ה אין ג'רוזלמה

אולם התווך; ה[[רצפה בעיצוב קוסמאטי נעשתה בעת חידוש הבזיליקה במאה ה-12]]
בזיליקת סנטה קרוצ'ה אין ג'רוזלמה (באיטלקית: Santa Croce in Gerusalemme בלטינית: Basilica Sanctae Crucis in Hierusalem; מילולית: "הצלב הקדוש בירושלים") היא כנסייה (בזיליקה) ברובע אסקווילינו ברומא. זו היא "כנסייה טיטולרית", כלומר התפקיד של כומר הכנסייה מוענק לחשמן בוותיקן. על פי המסורת נוסדה הכנסייה ב-325 על מנת לשכן שרידי קדושים שהובאו מירושלים על ידי הלנה הקדושה, אמו של קונסטנטינוס, כולל חלק מן הצלב האמיתי עליו נצלב ישו. לפי מסורת זו, על קרקע הכנסייה פוזר עפר שהובא מירושלים, כך ששריד "הצלב הקדש" שבה נמצא על אדמת ירושלים ולפיכך הוא "אין ג'רוזלמה": בירושלים.

== היסטוריה ==
בימי הקיסר אלאגבאלוס (ראשית המאה השלישית) שימש האתר כמקום פולחן לאל סול אינוויקטוס. לאחר 325 הייתה במקום קפלה שהוקדשה להלנה ושם המקום היה Heleniana או Sessoriana. במאה השמינית הקדיש גרגוריוס השני בזיליקה במקום. הבזיליקה שופצה והורחבה על ידי האפיפיור לוקיוס השני, ששירת בה ככומר לפני היבחרו לתפקיד ב-1123. החשמן פדרו גונסאלס דה מנדוסה (Pedro González de Mendoza; כיהן כחשמן וכומר הכנסייה בשנים 1478–1495) גילה בכנסייה את לוח העץ שהותקן מעל לצלב עליו נצלב ישו. אלברכט השביעי, ארכידוכס אוסטריה הזמין ב-1601 מפטר פאול רובנס את הציור "הלנה עם הצלב האמיתי" עבור הבזיליקה. רובנס יצר גם טריפטיך בנושא הצלב למזבח הקפלה, שני חלקים ממנו מוצגים כיום בגראס שבצרפת, החלק השלישי אבד. 

בשנת 1623, עם הכתרתו של האפיפיור אורבנוס השמיני, נלקח חלק עץ גדול משרידי הצלב האמיתי לבזיליקת פטרוס הקדוש. כשבבזיליקת סנטה קרוצ'ה אין ג'רוזלמה נותרו רק שלושה כפיסי עץ קטנים.

הכנסייה כיום נבנתה כחלק מצוואתו של בנדיקטוס הארבעה עשר לאחר 1740, במסגרת שיקום ושיפוץ זה שונתה חזית הכנסייה ועוצבה בסגנון הבארוק הרומאי והוקם מבנה הפנים של המבואה (אטריום) האליפטית שלה, וזהו המבנה כיום. כן נסללו רחובות חדשים בעיר, על מנת לחבר את הכנסייה לבזיליקות הפטריארכליות בזיליקת יוחנן הקדוש בלטראנו ובזיליקת סנטה מריה מג'ורה, על מנת לפתח דרך לעולי הרגל.

ב-1930 הוקמה קפלת שרידי הקדושים (Cappella delle Reliquie) ובה מוצגים, לפי המסורת הנוצרית, לוח העץ שהותקן מעל הצלב (Titulus Crucis או ה-Elogium); שני קוצים מעטרת הקוצים שהונחה על ראשו של ישו במהלך הפסיון של ישו; מסמר מן המסמרים שהצמידו את ישו לצלב; שלושה כפיסי עץ מן הצלב האמיתי ושריד אצבע של תומאס הקדוש.

== חשמנים בולטים שכיהנו ככמרי הבזיליקה ==
* ג'רארדו קצ'נמיצ'י דל אורסו (לימים האפיפיור לוקיוס השני) - 1123–1144
* קוזימו דה מיורטי (אינוקנטיוס השביעי) - 1389–1404
* מרקלו קרוויני דגלי ספאנוקי (מרקלוס השני) - 1540–1555
* אלברכט השביעי, ארכידוכס אוסטריה 1580–1598
* פרוספרו לורנצו למברטיני (בנדיקטוס הארבעה עשר) - 1728–1740

== קישורים חיצוניים ==

* 
* [http://www.sacred-destinations.com/italy/rome-santa-croce-in-gerusalemme אתרי קודש ברומא]

קטגוריה:ערכים שבהם תבנית בריטניקה אינה מתאימה
קטגוריה:רומא: בזיליקות
קטגוריה:אסקווילינו
וולטר רוברטסון

וולטר רוברטסון (באנגלית: Walter M. Robertson; 15 ביוני 1888 - 22 בנובמבר 1954) היה קצין בכיר בצבא ארצות הברית. במהלך מלחמת העולם השנייה הוא זכה בעיטור הצבאי השני הגבוה ביותר, צלב השירות המצוין, על הנהגתו את הדיוויזיה ה-2 במהלך הקרב על הבליטה בדצמבר 1944.

== ביוגרפיה ==
וולטר מלוויל רוברטסון נולד ב-15 ביוני 1888, לוויליאם וולטר רוברטסון ולמרי פאני (לבית פטיט). הוא למד בבית הספר המרכזי של המדינה המרכזית ולאחר מכן באוניברסיטת אוקלהומה, שם הוא לקח עבודה מיוחדת בהנדסה. רוברטסון למד באקדמיה הצבאית של ארצות הברית בווסט פוינט, ניו יורק וסיים את הלימודים ב-12 ביוני 1912, תוך שהוא מקבל דרגת לוטננט משנה. 

רבים מחבריו לכיתה ווסט פוינט הפכו מאוחר יותר לגנרלים במלחמת העולם השנייה. לדוגמה: וייד הייסליפ, ג'ון שירלי ווד, וולטון ווקר, ריימונד בארטון, הארי מלוני, גילברט קוק, סטיבן צ'מברלין, ארצ'יבלד ארנולד, אלברט בראון, רוסקו קרופורד, ויליאם וילבור, ברדפורד צ'יינוות', רוברט ליטלג'ון, סידני ספולדינג, פרנקלין סיברט, תומאס הייז, ויליאם וויבר, ויליאם הובסון, ג'ון לואיס, דבנפורט ג'ונסון, ויליאם מוריסי ומילארד הרמון. 

השירות הצבאי הראשון שלו היה במחנה שפילד, הוואי, שם הוא נשאר עד 1915. אחר כך שירת זמן מה בפרסידיו של סן פרנסיסקו, לפני שהועבר לנוגאלס, אריזונה, שם שירת כקצין הממונה על אימוני 800 חיילים ו-53 קצינים לתפקיד מיוחד. 

לאחר מכן הוא הועבר לבית הספר לקצינים שהוקם במחנה בילס בטקסס, לפני שנשלח לצרפת במהלך מלחמת העולם הראשונה במאי 1918. לאחר המלחמה שירת רוברטסון עם כוחות הכיבוש בגרמניה עד 1920. 

בין המלחמות הוא פיקד על יחידות שונות בחיל הרגלים, ובשנת 1940 הוא מונה למפקד רגימנט הרגלים ה-9. מדצמבר 1941 עד מאי 1942 היה רוברטסון סגן מפקד הדיוויזיה ה-2, ולאחר מכן הוא מונה למפקדה. ביוני 1944 נחת רוברטסון עם הדיוויזיה ה-2 בנורמנדי, ופיקד עליה במהלך המערכה בנורמנדי, הקרב על ברסט, הקרב על הבליטה ובמהלך פלישת בעלות הברית המערביות לגרמניה עד סוף המלחמה.

ביוני 1945 מונה רוברטסון למפקד הקורפוס ה-15, והחליף את בן כיתתו, לוטננט גנרל וייד הייסליפ. הקורפוס היה חלק מכוחות הכיבוש באוסטריה ואחר כך בגרמניה. במרץ 1946, הקורפוס ה-15 פורק, ורוברטסון מונה לראש ועדת הפיקוח של בעלות הברית בבולגריה. הוא נשאר שם עד ספטמבר 1947, אז מונה לסגן מפקד הארמייה השישית בפיקודו של מארק קלארק. הוא פרש מפיקוד זה ב-30 ביוני 1950. 

לאחר הפרישה מהצבא, רוברטסון מונה למנהל ההגנה האזרחית של קליפורניה והוצב בסקרמנטו. הוא שירת בתפקיד זה עד 22 בנובמבר 1954, כאשר הוא מת פתאום בגיל 66 שנים. הוא נקבר בבית בית הקברות הלאומי ארלינגטון. רוברטסון היה נשוי, אבל לא היו לו ילדים.

==קישורים חיצוניים==

* 

==הערות שוליים==

קטגוריה:המערכה בנורמנדי: אישים
קטגוריה:מקבלי אות לגיון הכבוד
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הכסף
קטגוריה:מעוטרי צלב השירות המצוין
קטגוריה:גנרלים בצבא ארצות הברית
קטגוריה:אנשי הכוחות המזוינים של ארצות הברית במלחמת העולם הראשונה
קטגוריה:גנרלים אמריקאים במלחמת העולם השנייה
קטגוריה:מפקדי הדיוויזיה השנייה (ארצות הברית)
קטגוריה:אישים הקבורים בבית הקברות הלאומי ארלינגטון
קטגוריה:בוגרי האקדמיה הצבאית של ארצות הברית
קטגוריה:אמריקאים שנולדו ב-1888
קטגוריה:אמריקאים שנפטרו ב-1954
חינוך יסודי

בריטניה]]
חינוך יסודי (באנגלית: Primary education או Elementary education) היא מסגרת החינוך הפורמלי הראשונה בחייו של אדם, המתחילה לרוב מגיל שש, לאחר שהאדם מסיים את מסגרת החינוך לגיל הרך, ומסתיימת כאשר עוברים לחינוך העל-יסודי. מוסדות המציעים חינוך יסודי הם בתי ספר יסודיים.

ברוב המדינות ברחבי העולם החינוך היסודי הוא חובה לכל הילדים בטווח גילאים מסוים. המעבר מהחינוך היסודי לחינוך העל-יסודי מתרחש ברוב המדינות סביב גיל 11 או 12. במדינות רבות, כולל בישראל, המעבר מהחינוך היסודי לחינוך העל-יסודי כרוך בתקופת ביניים (חטיבת ביניים), בה מושם דגש על הכנה למעבר לחינוך העל-יסודי. בישראל תקופת החינוך היסודי נמשכת בדרך כלל מכיתה א' עד כיתה ו'.

המטרות העיקריות של החינוך היסודי, הן לאפשר לתלמידים לקבל אוריינות בסיסית וכמו גם ידע בתחומים מדע, גאוגרפיה, היסטוריה, מתמטיקה ומדעי החברה, ועוד. סדר העדיפות לתחומים מסוימים על פני אחרים, וכמו גם אופן הקניית המידע הם נושאים הנתונים למחלוקות פוליטיים ופדגוגיות עזות.
== בישראל ==
בישראל מתייחס המושג חינוך יסודי לכיתות א' עד ו' (תלמידים בין הגילים 6-11), ובחלק מן הרשויות המקומיות לכיתות א' עד ח' (תלמידים בין הגילים 6-13). בשנת הלימודים תשפ"א למדו במערכת החינוך היסודית בארץ כ-1.098 מיליון תלמידים<ref></ref>.

האגף לחינוך יסודי הוא אחד האגפים במינהל הפדגוגי במשרד החינוך, הוא משמש יחידת מטה לניהול פדגוגי של החינוך היסודי בארץ<ref></ref>. בין תחומי העיסוק של האגף נכללים תכנון של מדיניות והתאמת מדיניות משרד החינוך למוסדות החינוך היסודי, פיתוח תוכניות לצורך השגת יעדים שהציב משרד החינוך, ניהול שיתופי פעולה עם גורמים מחוץ למשרד החינוך ועוד. כמו כן, פועלים באגף זה לקידום חינוך חברתי וערכי ולפיתוח והטמעה של חומרי למידה והוראה בנושא זה שאותם ניתן ליישם בכיתות<ref></ref>.

==ראו גם==
* חינוך על-יסודי
* בית ספר יסודי

==קישורים חיצוניים==

* 
==הערות שוליים==

קטגוריה:ילדות
My Generation (אלבום)

My Generation הוא אלבום הבכורה של להקת הרוק הבריטית The Who, שיצא ב-3 בדצמבר 1965 בבריטניה. בארצות הברית, הוא יצא ב-25 באפריל 1966 בשם "The Who Sings My Generation" עם כריכה שונה ורשימת שירים שונה במקצת. מלבד חברי הלהקה, רוג'ר דלטרי (שירה), פיט טאונסנד (גיטרה), ג'ון אנטוויסל (בס) וקית' מון (תופים), האלבום כולל תרומות של מוזיקאי ההקלטות ניקי הופקינס (פסנתר) וג'ימי פייג' (גיטרה) ולהקת הקול the Ivy League.

== משתתפים ==
=== The Who ===
* רוג'ר דלטרי - שירה, מפוחית, תוף מרים
* פיט טאונסנד - גיטרה, שירה
* ג'ון אנטוויסל - בס, קולות רקע
* קית' מון - תופים, קולות רקע

=== מוזיקאים נוספים ===
* ניקי הופקינס - פסנתר
* ג'ימי פייג' - גיטרה
* the Ivy League - קולות ליווי
* פרי פורד - פסנתר

==קישורים חיצוניים==

== הערות שוליים ==

קטגוריה:אלבומי 1965
קטגוריה:אלבומי 1966
קטגוריה:אלבומי המי
קטגוריה:אלבומים באנגלית
ג'ון ביליין

ג'ון פטריק בִּילַיין (באנגלית: John Patrick Beilein; נולד ב-5 בפברואר 1953) הוא מאמן כדורסל אמריקאי.

==ראשית חייו==
ביליין נולד בעיר ניופיין שבניו יורק, ולמד בלוקפורט הסמוכה. פרדריק נילנד, אשר סיפורו היווה את ההשראה לתסריט סרט הקולנוע "להציל את טוראי ריאן", הוא בן דודו של ביליין. בין השנים 1971–1975 למד במכללת וילינג אשר בווירג'יניה המערבית, ושיחק בקבוצת הכדורסל שלה לאורך תקופת לימודיו.

==קריירת אימון==
===תחילת הקריירה (1975–1992)===
עם סיום לימודיו האקדמיים בשנת 1975 חזר לעיר הולדתו, והחל לאמן את קבוצת הכדורסל של "תיכון ניופיין". בין השנים 1978–1992 אימן את קבוצות הכדורסל של מכללת אירי, מכללת נזארת' ומכללת לה מוין מהליגות הנמוכות של ארגון ה-NCAA.

===ליגת המכללות הבכירה (1992–2019)===
בשנת 1992 עבר לאמן את מכללת קנישיוס אשר בבאפלו, ועזר לה להעפיל פעמיים ל"" (1994, 1995), ופעם אחת לטורניר אליפות המכללות (1996). בין השנים 1997–2002 אימן את אוניברסיטת ריצ'מונד אשר בריצ'מונד, וירג'יניה, וכבר בעונתו הראשונה הוביל אותה לטורניר אליפות המכללות, לראשונה מזה 7 שנים. בשנת 2002 מונה למאמן אוניברסיטת וירג'יניה המערבית, ובעונת 2004/2005 הוביל אותה להישגה הגדול ביותר מאז שנת 1959 – העפלה לשלב רבע גמר טורניר אליפות המכללות ("NCAA Elite Eight"). בעונתו האחרונה בקבוצה, 2006/2007, זכתה הקבוצה באליפות "טורניר ההזמנה הלאומי".

בקיץ 2007 מונה למאמן קבוצת אוניברסיטת מישיגן, ונשאר בתפקיד זה במשך 12 עונות עד שנת 2019. הודות ליכולת טובה של השחקנים טריי ברק, ניק סטאוסקאס, טים הארדוויי וגלן רובינסון, העפילה מישיגן בעונת 2012/2013 לגמר אליפות המכללות, לראשונה מאז 1992, אך הפסידה במשחק הגמר מול אוניברסיטת לואיוויל בתוצאה 76–82. בעונת 2017/2018 שחזרה מישיגן הישג זה כאשר הפסידה במשחק הגמר מול אוניברסיטת וילאנובה בתוצאה 62–79.

===ליגת ה-NBA (2019–2020)===
לקראת עונת מונה ביליין למאמן קליבלנד קאבלירס מליגת ה-NBA, כמחליפו של לארי דרו. כבר 54 משחקים, בהם רשמה קבוצתו מאזן שלילי 14–40, התפטר ביליין מתפקידו והוחלף על ידי עוזרו ג'יי. בי. ביקרסטאף.

==קישורים חיצוניים==

==הערות שוליים==

קטגוריה:מדינת ניו יורק: אישים
קטגוריה:מאמני כדורסל אמריקאים
קטגוריה:מאמני קליבלנד קאבלירס
קטגוריה:אמריקאים שנולדו ב-1953
חינוך על-יסודי

תצלום מ-2008 של תלמידי בית ספר תיכון ב[[ארצות הברית]]
חינוך על-יסודי או השכלה תיכונית (באנגלית: Secondary education) היא מסגרת חינוכית לבני נוער שמתחילה לרוב מגיל 12 עד 14 (משתנה ממדינה למדינה) לאחר שהאדם מסיים את מסגרת החינוך היסודי. מוסדות המציעים חינוך על-יסודי הם בתי ספר תיכוניים. לרוב, לאחר מסגרת החינוך העל-יסודית עובר האדם למוסד להשכלה גבוהה, מתחיל השכלה מקצועית או מתחיל תעסוקה כולשהי.

לרוב מסגרת החינוך העל-יסודית מהווה את השלב האחרון במסגרות חינוך החובה. עם זאת, במדינות רבות, החינוך העל-יסודי אינה מסגרת חובה.

== בישראל ==
בישראל תקופת החינוך העל-יסודי נמשכת מכיתה י' עד כיתה י"ב, תקופה זו ידועה גם בשם חטיבה עליונה. שכבת גיל נוספת קרויה "חטיבת ביניים" והיא מתייחסת לכיתות ז'-ט'<ref>[https://m.knesset.gov.il/Activity/Info/MMMSummaries19/Education.pdf מידע על מערכת החינוך בישראל] שהוגש לוועדת החינוך של הכנסת, 2015</ref><ref></ref>.

בסיום התיכון, התלמידים שעמדו בדרישות הלימודיות להצלחה בבחינות השונות, מקבלים דיפלומה המעידה על סיום בהצלחה של הלימודים בבית ספר תיכון. דיפלומה זו מכונה בישראל תעודת בגרות והיא מונפקת מטעם משרד החינוך של ישראל למי שעמד בהצלחה בבחינות הבגרות.

בשנת הלימודים תשע"ט היו בישראל 1,674 מוסדות חינוך על יסודיים במערכת החינוך העברית, מהם 1,564 חטיבות עליונות<ref>[https://www.cbs.gov.il/he/publications/DocLib/2019/4.ShnatonEducation/st04_12.pdf בתי ספר ותלמידים בחינוך העל יסודי], מידע שפורסם על ידי הלמ"ס</ref>. סך התלמידים בחינוך העל יסודי העברי באותה שנה היה 550,536, מהם 337,217 בחטיבה העליונה.

הגורם האחראי על החינוך העל יסודי בישראל הוא אגף חינוך על יסודי של משרד החינוך, הפועל בתוך המנהל הפדגוגי. אגף זה פועל בשיתוף עם אגפים אחרים במשרד החינוך. בין היתר האגף פועל להטמעת רפורמת ישראל עולה כיתה בבתי הספר, להגדלת אחוזי הזכאות לתעודת הבגרות ולמתן מענה למגוון צורכים כגון מחוננים, תלמידים עם מוגבלות ועוד<ref></ref>.

למערכת החינוך העל יסודית הישראלית מספר יעדים מרכזיים, בהם קידום הישגי התלמידים במקצועות כגון עברית, מתמטיקה ואנגלית, עידוד רכישה של מיומנויות טכנולוגיות ויכולות חדשנות, טיפוח מעורבות תלמידים בתחום החברתי, חיזוק ערכים ציוניים ודמוקרטיים ועוד<ref>[http://meyda.education.gov.il/files/MinhalPedagogy/matana_tashaz_al_yesodi.PDF מארזי תכנון, ניהול והיערכות] לשנת תשע"ז, המינהל הפדגוגי במשרד החינוך</ref>.

==קישורים חיצוניים==

* 
* 

==הערות שוליים==

קטגוריה:חינוך
קו 3 של הרכבת התחתית של ניו יורק

קו 3 או בשמו המלא קו מהיר ברודוויי–השדרה השביעית (באנגלית: Broadway–Seventh Avenue Exspres) הוא קו רכבת תחתית באגף A של הרכבת התחתית של ניו יורק. סמל המסלול של הקו הוא בצבע אדום והוא אחד מארבעת הקווים שמרכיבים את אגף IRT במערכת הרכבת התחתית. הקו נקרא "קו מהיר" שכן הוא מדלג על תחנות רבות במנהטן ומשלים את השירות של שאר הקווים בברוקלין וברובע הברונקס, שם הוא עוצר ברוב התחנות.

== היסטוריה ==
ב-23 בנובמבר 1904 נפתח הקו לראשונה בין רחוב 96 לרחוב 145 בניו יורק. וב-1 ביולי 1918 הושלמה בניית המסילה מתחת לרחוב ברודוויי והשדרה השביעית. החל משנת 1934, הורחב משמעותית שירות הקו וחלק מהרכבות החלו לדלג בשעות העומס על חלק מהתחנות.

ב-13 במאי 1968 הורחבה המסילה עד למסוף הרכבות החדש שהושלם באותו הזמן. מאוחר יותר באותה שנה, ב-15 בדצמבר, הובא שירות הסעות כל הלילה בין רחוב 148 לרחוב 135 בפעם הראשונה מאז 1955.

ב-23 במאי 1976 החל הנוהג הנוכחי של תחילת שירות ראשון (9 או 10 בבוקר). ב-10 ביולי 1983 החליפו רכבות 2 ו-3 את מסופי ברוקלין, וה-3 הוצבו לצמיתות בשדרת ניו לוטס , כדי שיוכלו להגיע לחצר ליבניה ולחנויות.

החל מ־5 באוגוסט 1990 הופסקו הסעות לילה מאוחרות בין רחוב 148 לרחוב 135 והוחלפו באוטובוסים. ב-4 בספטמבר 1994 חודשו הסעות לילה מאוחרות בין רחוב 148 לרחוב 135, אך הופסקו שוב ב-10 בספטמבר 1995. זה היה אמצעי לחיסכון בעלויות בגלל ירידה נמוכה. מ-2 במרץ ועד 12 באוקטובר 1998 החלו עבודות לשיקום הקו. רוב השירות היה מגיע עד לרחוב 137 ורחוב סיטי קולג'.

לאחר פיגועי 11 בספטמבר, הקו הפך לשירות מקומי במנהטן. לאחר כמה עיכובים במיתוג ברחוב 96, השירות שונה שוב ב-19 בספטמבר 2001. והוא התנהל במנהטן כבעבר בין רחוב הארלם - 148 לרחוב 14 והוחלף על ידי קו 1 של הרכבת התחתית של ניו יורק בברוקלין. הקו חזר לנסוע לניו לוטס אווניו ב-15 בספטמבר 2002.

== מסלול הקו ==
ראשית הקו היא בצפון הארלם שבמנהטן. הקו שחוצה את מנהטן מצפון לדרום מתחבר לקו 2 שתי תחנות לאחר תחילת מסלולו ולקו 1 סמוך לתחנת הרכבת התחתית כיכר טיימס. במנהטן תחתית הוא נפרד שוב מקו 1 ונכנס לברוקלין לכיוון מזרח. סמוך לפארק פרוספקט הוא נפרד גם מקו 2 וממשיך עד לניו לוטס אווניו על מסלולו של קו 4.

== קישורים חיצוניים ==

קטגוריה:ניו יורק: קווי רכבת תחתית
יונתן שפירא (שיר)

יונתן שפירא הוא פזמון שכתבה, הלחינה וביצעה איה כורם. השיר יצא לאור בשנת 2006.

==רקע==
השיר נכלל באלבום הבכורה של איה כורם הנושא את שמה.

במצעד הפזמונים העברי השנתי של גלגלצ לשנת התשס"ז (2007) הגיע השיר למקום ה-35.

==תוכן השיר==
השיר "יונתן שפירא" נכתב אודות יונתן שפירא, שלמד עם איה כורם בבית הספר למוזיקה רימון, ולאחר מכן היה לטייס בחיל האוויר. שפירא לפני כתיבת השיר היה מיוזמי "מכתב הטייסים הסרבנים" בשנת 2003 נגד הסיכולים הממוקדים.

==קישורים חיצוניים==

==הערות שוליים==

קטגוריה:שירי 2006
קטגוריה:שירים בעברית
קטגוריה:סינגלים בהוצאת הד ארצי
הר סיפל

הר סיפל (באנגלית: Mount Siple) הוא הר געש רדום מסוג חרוט מגן, המצוי בחלק הצפון מערבי של האי סיפל, המצוי למול חוף באקוטיס (מדף הקרח גץ מפריד בין חוף באקוטיס לבין האי סיפל), בארץ מרי בירד שבאנטארקטיקה. 

ההר מתנשא לגובה לגובה של 3,110 מטרים מעל פני הים. הר סיפל הוא ההר השלישי בהתנשאותו באנטארקטיקה; וההר ה-78 בהתנשאותו בעולם.

ככל הנראה ההר התפרץ לאחרונה בתקופת ההולוקן . 

להר פסגת קלדרה (שאורכה 5 קילומטרים ורוחבה 4 קילומטרים), ומורדות ההר הן חרוט געשי. 

לרגלי ההר מושבה גדולה של פינגווינים מסוג אדלי.

== היסטוריה ==
=== גילוי ההר ומקור שמו ===

ההר נקרא על שמו של פול א. סיפל (Paul Siple), חוקר אנטארקטיקה וגאוגרף אמריקאי, שהשתתף בשש משלחות חקר לאנטארקטיקה, ובהן שתי משלחות בירד (בשנים 1930–1928 ו- 1935–1933). 

סיפל פיקד על בסיס אמריקה הקטנה של השירות האנטארקטי האמריקאי, והיה הנווט בכל טיסות החקר העיקריות של הבסיס - כולל הטיסה בה התגלה הר סיפל. 

=== הטיפוס על ההר ===

אין תיעוד על טיפוס על ההר, והוא אחד ההרים הגבוהים בעולם שטרם טיפסו עליהם.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:13879 הר סיפל] באתר הסקר הגאולוגי של ארצות הברית 
* [https://data.aad.gov.au/aadc/gaz/scar/search_names_action.cfm?search_text=13329&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר סיפל] באתר הגאזט האנטארקטי המשווה SCAR של ממשלת אוסטרליה
* [https://www.peakbagger.com/peak.aspx?pid=12126 הר סיפל] באתר peakbagger
* [http://www.skimountaineer.com/ROF/ROF.php?name=Siple הר סיפל] באתר skimountaineer
* [https://volcano.si.edu/volcano.cfm?vn=390025 הר סיפל] באתר המידע הוולקני של מכון הסמית'סוניאן

== הערות שוליים ==

סיפל
סיפל
הדיוויזיה השנייה (ארצות הברית)

הדיוויזיה השנייה (באנגלית: 2nd Infantry Division) היא דיוויזיה של צבא ארצות הברית שלחמה במלחמת העולם הראשונה ובמלחמת העולם השנייה, והיא פעילה עד היום. מטה הדיוויזיה שוכן בפורט לואיס, קוריאה הדרומית, והיא כפופה לארמייה השמינית.

==היסטוריה==
===מלחמת העולם הראשונה===
הדיוויזיה הראשונה הוקמה ב-21 בספטמבר 1917, וב-26 באוקטובר 1917 היא כבר נפרסה בצרפת. הדיוויזיה הורכבה מהבריגדה ה-3 שהורכבה מהרגימנטים ה-9 וה-23, ומבריגדת הצי ה-4 שהורכבה מרגימנטים של הנחתים ה-5 וה-6. הדיוויזיה לחמה בקרב השני על המארן, בקרב השלישי על האן, בקרב סן-מייל ובמתקפת מז-ארגון, ולאחר סיום המלחמה נשארה הדיוויזיה ככוח כיבוש בגרמניה עד לאפריל 1919, וביולי אותה שנה היא חזרה לארצות הברית. במהלך הלחימה, ספגה הדיוויזיה 4,478 הרוגים, ו-17,752 פצועים.

===בין המלחמות===
לאחר המלחמה הוצבה הדיוויזיה בטקסס, והייתה אחראית על כל הניסויים השונים במבנה הדיוויזיות והצבא, ובכלל זה הייתה הדיוויזיה הראשונה שעברה למבנה המשולש החדש בשנת 1940.

===מלחמת העולם השנייה===
בשנת 1941 הדיוויזיה, שכללה את הרגימנטים ה-9, ה-23 וה-38, השתתפה בתימרוני לואיזיאנה, וב-8 באוקטובר 1943 הפליגה לאנגליה, תחת פיקודו של וולטר רוברטסון. ב-7 ביוני 1944 נחתה הדיוויזיה בחוף אומהה, ולחמה במערכה בנורמנדי, ובכלל זה השתתפה במבצע קוברה. לאחר מכן היא לחמה במהלך הקרב על ברסט ובמהלך הקרב על הבליטה, ובהמשך השתתפה בפלישת בעלות הברית המערביות לגרמניה עד סוף המלחמה. במהלך הלחימה איבדה הדיוויזיה 3,031 הרוגים, 12,785 פצועים ו-457 מתו מפצעיהם. ביולי 1945 נשלחה הדיוויזיה לארצות הברית להתאמן לקראת הפלישה ליפן, שבוטלה לבסוף בעקבות כניעת יפן, ובאפריל 1946 שוחררו לוחמי הדיוויזיה.

===מלחמת קוריאה===
בשנת 1950 פרצה מלחמת קוריאה, ועד מהרה נשלחה הדיוויזיה לסייע לדיוויזיה ה-24 שהייתה מוצבת בדרום קוריאה. הדיוויזיה השתתפה בקרבות השונים במהלך המלחמה, ובכלל זה בקרב על מתחם פוסאן והקרב על הנהר צ'ונגצ'ון, ואף נכללו בה כמה אלפי חיילים דרום קוריאנים.

===לאחר המלחמה===
בשנת 1956 הועברה הדיוויזיה לאלסקה, ובשנת 1958 עברה הדיוויזיה ארגון מחדש. בשנת 1965 התדרדר המצב בקוריאה, ובעקבות כך נשלחה לשם הדיוויזיה ה-2, לתמוך בצבא הדרום קוריאני. בשנת 1976 חטפו שומרי גבול של צפון קוריאה שני חיילים אמריקנים בסבך, כשהם חותכים עץ לאורך קו ההפרדה כחלק מפעולה שגרתית, ובעקבות כך חצו כוחות הדיוויזיה את הגבול ותקפו כוחות צפון קוריאנים. במהלך העשור הראשון של המאה ה-21 נשלחה הדיוויזיה לכמה סבבי שירות בעיראק ובאפגניסטן, וכיום היא מוצבת בבסיסה בפורט לואיס, קוריאה הדרומית, כחלק מהארמייה השמינית.

==קישורים חיצוניים==

* 

*
2
2
קטגוריה:דיוויזיות בצבא ארצות הברית במלחמת העולם השנייה
קטגוריה:הכוחות המזוינים של ארצות הברית בקוריאה הדרומית
קטגוריה:יחידות הכוחות המזוינים של ארצות הברית במלחמת קוריאה
מיס הולנד

קתרינה לודרס, מיס הולנד 1962
מיס הולנד היא תחרות יופי הנערכת בהולנד.

התחרות נערכה לראשונה ב-1929 באמסטרדם וזאת עד 1931, בין השנים 1932–1950 התחרות לא נערכה, ב-1951 חודשה התחרות.

הולנד השתתפה במיס עולם מתחילת התחרות ב-1951, ב-1956 הצטרפה הולנד לתחרות מיס תבל.

עד 1989 היה נהוג שהזוכה בתחרות הלכה לייצג את הולנד במיס תבל בעוד שסגניותיה מייצגות את המדינה בתחרויות יופי בינלאומיות אחרות כמו מיס עולם ומיס אינטרנשיונל.

מ-1950 ועד 1990 שם התחרות היה "Miss Holland", ב-1991 שונה שמה ל- "Miss Nederland" והזוכה נשלחת לתחרות מיס עולם. מ-1991 ועד 2008 נציגות הולנד למיס תבל נבחרו באמצעות תחרות נפרדת בשם "מיס תבל הולנד" ששודרה בשידור ישיר לטלוויזיה.

ב-2009 קים קוטר החלה להחזיק בזיכיון בהולנד עבור תחרות מיס תבל והיא מארגנת מדי שנה את תחרות מיס תבל הולנד.

==הזוכות==
{| class="wikitable"
|- 
! שנה
! הזוכה
|-
| 1958
| קורינה רוטשייפר
|-
|1964
|אלי קוט
|-
| 1988
| אנגלה ויסר
|-
| 2002
| קים קוטר
|-
|}

== קישורים חיצוניים ==

* 
* 
* 

קטגוריה:תחרויות יופי לנשים
קטגוריה:הולנד: תרבות
קטגוריה:נשים בהולנד
אדה הגרברג

אדה מרטין סטולסמו הגרברג (בנורווגית: Ada Martine Stolsmo Hegerberg; נולדה ב-10 ביולי 1995) היא כדורגלנית נורווגית המשחקת בעמדת החלוצה באולימפיק ליון שבליגת העל הצרפתית. הגרברג היא הכדורגלנית הראשונה שזכתה בכדור הזהב לנשים.

==קריירה==
הגרברג נולדה במולדה שבנורווגיה, ובגיל צעיר עברה משפחתה לעיר סאנדאל, שם החלה לשחק כדורגל נשים בקבוצת הנוער של המועדון המקומי.

ב-18 במאי 2019 כבשה שלושער במדי אולימפיק ליון בגמר ליגת האלופות לנשים, סייעה לקבוצתה לנצח את ברצלונה 4–1 ולהניף את גביע האלופות בפעם הרביעית ברציפות.

===קריירת נבחרות===
בשנת 2011, בגיל 15, זומנה הגרברג לסגל נבחרת נורווגיה הבוגרת, אך המשיכה לשחק בנבחרות הצעירות של נורווגיה עד לשנת 2013.

את הופעת הבכורה שלה בנבחרת הבוגרת ערכה ב-11 ביולי 2013, במסגרת אליפות אירופה בכדורגל נשים 2013 במשחק נגד נבחרת איסלנד שנגמר בתוצאה 1–1. את שערה הראשון בנבחרת כבשה ב-22 ביולי 2013 במשחק רבע הגמר בניצחון 3–1 על נבחרת ספרד, ואף שיחקה 90 דקות בגמר הטורניר, בו הפסידה נבחרתה 0–1 לנבחרת גרמניה.

השתתפה במשחקי גביע העולם בכדורגל נשים 2015, וכבשה בטורניר מספר שערים, בהם צמד שערים בניצחון נבחרתה 3–1 על נבחרת חוף השנהב. נבחרת נורווגיה הודחה בשלב שמינית הגמר, אך עקב משחקיה הטובים הייתה מועמדת לתואר השחקנית הצעירה הטובה ביותר בטורניר.

בינואר 2016 זכתה בכדור הזהב הנורווגי לשנת 2015, לאחר 20 שנה שלא זכתה בו אישה.

הייתה בסגל נבחרת נורווגיה במשחקי אליפות אירופה בכדורגל נשים 2017, בה סיימה הנבחרת את הטורניר כבר בשלב הבתים, לאחר שהפסידה את כל שלושת משחקיה ולא כבשה שער זכות.

בקיץ 2017 הודיעה כי לא תחזור לשחק בנבחרת, כמחאה על יחסה המזלזל של התאחדות הכדורגל הנורווגית כלפי כדורגל הנשים בנורווגיה, ולמרות פניות רבות סירבה לחזור לנבחרת לקראת גביע העולם בכדורגל נשים 2019.

==תארים==
===מועדונים===
;סטאבק
* הגביע הנורווגי (1): 2012

;אולימפיק ליון
* אליפות צרפת (5): 2014/2015, 2015/2016, 2016/2017, 2017/2018, 2018/2019
* הגביע הצרפתי (4): 2014/2015, 2015/2016, 2016/2017, 2018/2019
* ליגת האלופות לנשים (4): 2015/2016, 2016/2017, 2017/2018, 2018/2019

===תארים אישיים===
* מלכת השערים של ליגת העל הצרפתית (3): 2016, 2017, 2018
* מלכת השערים של ליגת האלופות לנשים (2): 2015/2016, 2017/2018
* השחקנית הטובה ביותר בליגת האלופות לנשים: 2018/2019
* כדור הזהב הנורווגי (3): 2015, 2016, 2018
* כדורגלנית השנה של אופ"א: 2015/2016
*כדור הזהב לנשים: 2018
** הכדורגלנית הטובה ביותר בעולם של פיפ"א (מקום שלישי): 2018
 nominees|url=http://www.uefa.org/uefa-best-player-award/news/newsid=2394581.html|publisher=UEFA}}}}
** סגנית כדורגלנית השנה של אופ"א: 2017/2018, 2018/2019
* ספורטאי/ת השנה בנורווגיה: 2016
* כדורגלנית השנה של ה-BBC: 2017, 2019
* נבחרת השנה בעולם של הפדרציה הבינלאומית להיסטוריה וסטטיסטיקה של הכדורגל: 2018

==קישורים חיצוניים==

* [http://www.olweb.fr/en/player/ada-hegerberg-2239.html פרופיל] באתר הרשמי של אולימפיק ליון
* [https://www.fotball.no/fotballdata/person/profil/?fiksId=3531049 פרופיל] באתר הרשמי של התאחדות הכדורגל הנורווגית
* 

==הערות שוליים==

קטגוריה:כדורגלניות נורווגיות
קטגוריה:חלוצות כדורגל נורווגיות
קטגוריה:חלוצי כדורגל נורווגים
קטגוריה:כדורגלניות טורבינה פוטסדאם
קטגוריה:כדורגלניות אולימפיק ליון
קטגוריה:נורווגיות שנולדו ב-1995
קטגוריה:נורווגים שנולדו ב-1995
אוטוסן יורוליידר 12

אוטוסן יורוליידר 12 (באנגלית: Autosan Eurolider 12) הוא אוטובוס מתוצרת יצרנית האוטובוסים Autosan אשר מיוצר משנת 2009 ועד היום בפולין.

=="אוטוסן יורוליידר 12"==
 
* 2 דלתות כניסה (1 קדמית, 1 במרכז המרכב).
* תצורות פריסת דלתות: 1-1-0, 1-2-0.
* דלתות כניסה: מדרגות.
* 53-55 מושבים.
* 75-78 נוסעים (כולל נוסעים בעמידה).
* מנועי דיזל.
* מיקום מנוע: מנוע אחורי.
* ABS.
* מערכת בקרת יציבות (ESP).
* מערכת בקרת משיכה (ASR).
* מיזוג אוויר (אופציונלי).
* דגמי "אוטוסן יורוליידר 12" מיוצאים לבריטניה בשם "Autosan EuroLeader".

== תמונות ==
<gallery mode="packed" heights="110">
קובץ:Autosan Eurolider A1212C.jpg | "אוטוסן יורוליידר 12", דגם "A1212C"
קובץ:Autosan A1212C Eurolider - rear.jpg | "אוטוסן יורוליידר 12", דגם "A1212C"
קובץ:Autosan A1212C Eurolider inside - cockpit.jpg | "אוטוסן יורוליידר 12", דגם "A1212C" - מבט לתא הנהג ולוח מחוונים 
קובץ:Autosan A1212C Eurolider inside - front.jpg | "אוטוסן יורוליידר 12", דגם "A1212C" - מבט למושבי הנוסעים
קובץ:Autosan A1212C Eurolider engine.jpg | "אוטוסן יורוליידר 12", דגם "A1212C" - מבט למנוע האחורי
קובץ:Autosan A1212C Eurolider - Transexpo 2009.jpg | "אוטוסן יורוליידר 12", דגם "A1212C"
</gallery>

==ראו גם==
* סן H01A
* סן H01B
* סן H25A
* אוטוסן A0808MN
* אוטוסן ווטלינה
* אוטוסן סולינה
* אוטוסן H6
* אוטוסן יורוליידר 15LE

== קישורים חיצוניים ==

* 
* 
* (מנוע "Renault Dxi7" המורכב בדגמי "אוטוסן יורוליידר 12")

== הערות שוליים ==

קטגוריה:דגמי אוטובוסים
קטגוריה:כלי רכב שהושקו ב-2005
קטגוריה:כלי רכב המיוצרים בפולין
קטגוריה:כלי רכב מנוע אחורי
יורוליידר 12
הרנאדביד

הרנאדביד (בהונגרית: Hernádbűd) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית הרנאדביד קטנה משמעותית בשנים האחרונות, מ-188 תושבים בשנת 1990 עד 119 תושבים בשנת 2018 (ירידה של כ-36%).

בהרנאדביד חיו מעט יהודים ובמקום קיימים קברים יהודיים.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|13
|
|-
|1880
|26
|420
|-
|1910
|3
|
|-
|1920
|6
|
|-
|1941
|4
|401
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=15839 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
הרנאדצצה

הרנאדצצה (בהונגרית: Hernádcéce) הוא כפר קטן במחוז בורשוד-אבאוי-זמפלן שבצפון מזרח הונגריה. הכפר הוקם בשנת 1950 מאיחוד בין שני כפרים זעירים אלשוצצה (Alsócéce) ופלשצצה (Felsőcéce).
כמו יישובים רבים באירופה, גם אוכלוסיית הרנאדצצה קטנה משמעותית בעשרות השנים האחרונות, מ-240 תושבים בשנת 1990 עד 200 תושבים בשנת 2018 (ירידה של כ-16%).

בשני הכפרים מהם מורכב הרנאדצצה חיו מעט יהודים.

יהודי אלשוצצה:
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|38
|
|-
|1880
|14
|336
|-
|1910
|10
|
|-
|1920
|9
|
|-
|1930
|5
|
|-
|1941
|4
|250
|-
|}

יהודי פלשצצה:
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|17
|226
|-
|1910
|9
|
|-
|1920
|17
|
|-
|1930
|3
|
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=9399 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
גונתר שטיינר

גונתר שטיינר (באיטלקית: Guenther Steiner, נולד ב-7 באפריל 1965) הוא מהנדס. שטיינר נולד באיטליה ומתגורר בארצות הברית. שימש בעבר כמנהל הפעילות בקבוצת יגואר וכמנהל טכני בקבוצת רד בול וכמנהל קבוצת הפורמולה 1 האס .

==קריירה==
===ראלי (1986–2001)===
שטיינר נולד במראנו שבצפון איטליה. הוא למד הנדסה, אך לא סיים את התואר. לאחר שירות בצבא עבר לבלגיה, שם החל לעבוד כמכונאי בקבוצת מאזדה שהתחרתה באותו הזמן באליפות העולם בראלי. בשנת 1988, לאחר שנתיים בתפקיד, עבר לעבוד כסגן מנהל בקבוצת Top Run האיטלקית. בין השנים 1991–1996 שימש כמנהל הטכני בקבוצת Jolly Club.

בשנת 1997 ניהל את קבוצת פרודרייב וזכה עימה באליפות אירופה בראלי. שנה לאחר מכן גויס לעבודה בקבוצת אם-ספורט כמנהל פרויקט. בשנת 2000 קודם לתפקיד מנהל ההנדסה ועבד עבור קבוצת פורד לצד קולין מקריי וקרלוס סאינס.

===יגואר (2001–2003)===
בשנת 2001 מונה ניקי לאודה למנהל קבוצת יגואר בפורמולה 1. לאודה מינה את שטיינר למנהל בקבוצה. במסגרת תפקידו היה אחראי על הצד ההנדסי בקבוצה, לצידו של ג'ון אליסון, שניהל את הצדדים האדמיניסטרטיביים. שטיינר הוביל תהליך של ארגון מחדש בקבוצה והביא לקיצוץ בעלויות. בעונת 2002 צברה הקבוצה רק 8 נקודות. בעקבות כך פוטר לאודה מתפקידו, יחד עם 70 עובדים נוספים, ביניהם שטיינר. הנהלת הקבוצה החדשה הציעה לו תפקיד, אך הוא סירב להצעה. בנובמבר 2003 הצטרף כמנהל טכני למרכז הפיתוח של אופל.

===רד בול (2005–2008)===
חברת רד בול רכשה את קבוצת יגואר בנובמבר 2014 והציעה לשטיינר לשוב לקבוצה. ההחלטה של אופל לפרוש מאליפות גרמניה למכוניות תיור (DTM) בסוף שנת 2005 שכנעו אותו להצטרף לקבוצה החדשה. שטיינר פעל לצידו של כריסטיאן הורנר במהלך עונת 2005. לאחר הצטרפותו של אדריאן ניואי לקבוצה הציע הבעלים, דיטריך מאטשיץ, לשטיינר לעבור לארצות הברית על מנת לסייע בהקמת קבוצת נאסקאר. שטיינר עבר עם משפחתו למורסוויל, קרוליינה הצפונית ונשאר לגור במקום גם לאחר שעזב את רד בול באפריל 2008.

===האס (2014–2023)===
לאחר הפרישה מקבוצת רד בול הקים שטיינר את חברת Fibreworks Composites. יוג'ין האס, שביקש להקים קבוצת פורמולה 1, על בסיס שלדה קיימת, גייס את שטיינר לסייע לו. שטיינר יצר את הקשר עם חברת דלארה שסיפקה את השלדה למכונית ועם קבוצת פרארי על מנת שזאת תספק את המנוע. באפריל 2014 מונה רשמית למנהל קבוצת האס. הקבוצה החלה להתחרות בשנת 2016 וצברה 8 נקודות במרוץ הבכורה. את עונת הבכורה סיימה הקבוצה במקום השמיני באליפות היצרנים עם 29 נקודות, שכולן הושגו על ידי רומן גרוז'אן.

שטיינר זכה לפרסום רב בעקבות השתתפותו בתוכנית "פורמולה 1: המרוץ לניצחון" של נטפליקס.

בעונת 2023 הקבוצה סיימה את העונה במקום האחרון באליפות היצרנים עם 12 נקודות בלבד. בעקבות כך בתחילת ינואר 2024 החליט האס על סיום תפקידו של שטיינר באופן מיידי. את מקומו כמנהל הקבוצה תפס אייאו קומאטסו, ששימש כמנהל ההנדסה בקבוצה.

==קישורים חיצוניים==

==הערות שוליים==

קטגוריה:מהנדסים איטלקים
קטגוריה:פורמולה 1: מנהלי קבוצות
קטגוריה:אמריקאים שנולדו ב-1965
הרנאדסורדוק

הרנאדסורדוק (בהונגרית: Hernádszurdok) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית הרנאדסורדוק קטנה משמעותית בשנים האחרונות, מ-248 תושבים בשנת 1990 עד 157 תושבים בשנת 2018 (ירידה של כ-36%).

בהרנאדסורדוק חיו מעט יהודים ובמקום יש שאריות של בית קברות יהודי.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|22
|
|-
|1880
|2
|333
|-
|1910
|6
|
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=24970 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
קקד

קקד (בהונגרית: Kéked) הוא כפר קטן במחוז בורשוד-אבאוי-זמפלן שבצפון-מזרח הונגריה. כמו יישובים רבים באירופה, גם אוכלוסיית קקד קטנה משמעותית בשנים האחרונות, מ-275 תושבים בשנת 1990 עד 141 תושבים בשנת 2018 (ירידה של כ-48%). מושב המחוז ממוקם 76 קילומטרים צפונית-מזרחית למישקולץ בכביש; שתי הערים הקרובות ביותר הן Gönc ו- Pálháza.

בקקד חיו מעט יהודים ובבית הקברות בכפר קיימות מצבות יהודיות.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|16
|
|-
|1880
|21
|558
|-
|1910
|20
|
|-
|1920
|12
|
|-
|1930
|6
|
|-
|1941
|5
|613
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=15264 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
קטגוריה:יישובים שהוקמו ב-1943
אוטוסן A0808MN

אוטוסן A0808MN (בפולנית: Autosan A0808MN) הוא אוטובוס עירוני מתוצרת יצרנית האוטובוסים Autosan אשר מיוצר משנת 2008 (דגם 2009) ועד היום בפולין.

=="אוטוסן A0808MN"==

* אוטובוס יחיד סיפון ("Single-deck bus").
* 2 דלתות כניסה (1 קדמית, 1 במרכז המרכב).
* תצורות פריסת דלתות: 1-1-0, 1-2-0.
* אוטובוס בעל רצפה הקרובה למפלס המדרכה ודלתות רחבות המצוידות ברמפות (אוטובוס נמוך-רצפה).
* מנועים דיזל מתוצרת "Cummins" .
* מיקום מנוע: מנוע אחורי.
* נוסעים: 60 + נהג.
* מושבים: 16 + נהג, 20 + נהג.
* ABS.
* מערכת בקרת משיכה (ASR).
* מיזוג אוויר (אופציונלי).

== תמונות ==
<gallery mode="packed" heights="180">
קובץ:Autosan A0808MN Sancity in Kielce 2008.jpg | "אוטוסן A0808MN"
קובץ:Autosan A0808MN Sancity back.jpg | "אוטוסן A0808MN"
קובץ:Stanowisko kierowcy w Autosan Sancity.jpg | "אוטוסן A0808MN" - מבט לתא הנהג ולוח מחוונים
</gallery>

==ראו גם==
* סן H01A
* סן H01B
* סאן H25A
* אוטוסן יורוליידר 12
* אוטוסן יורוליידר 15LE
* אוטוסן ווטלינה
* אוטוסן סולינה
* אוטוסן H6

== קישורים חיצוניים ==

* 

== הערות שוליים ==

קטגוריה:דגמי אוטובוסים
קטגוריה:כלי רכב שהושקו ב-2005
קטגוריה:כלי רכב המיוצרים בפולין
קטגוריה:כלי רכב מנוע אחורי
A0808MN
ג'ון ראלי מוט

ג'ון ראלי מוט (באנגלית: John Raleigh Mott; 25 במאי 1865 - 31 בינואר 1955) היה מטיף ומנהיג במשך שנים רבות מטעם ימק"א, ושימש מנהיג הפדרציה העולמית של הסטודנטים הנוצריים מ-1895 עד 1920.

מוט זכה בפרס נובל לשלום בשנת 1946 על עבודתו בהקמת ארגוני סטודנטים נוצריים פרוטסטנטים בינלאומיים וחיזוק פועלם לקידום השלום. מוט חלק את הפרס עם אמילי באלץ'. הוא גם כתב ספרים בנושאים שונים. הספר המפורסם ביותר שלו היה "האוונגליזציה של העולם בדור הזה", שמו הפך לסיסמה מיסיונרית בתחילת המאה ה-20.

== ביוגרפיה ==
מוט נולד בליווינגסטון מנור, ניו יורק, סאליבן קאונטי, ניו יורק ב־25 במאי 1865. מוט נישא לליילה עדה וייט (1866–1952) ב-1891, ונולדו להם שני בנים ושתי בנות.

הוא למד היסטוריה באוניברסיטת איווה העליונה והיה סטודנט עטור פרסים. הוא עבר לאוניברסיטת קורנל, שם קיבל את התואר הראשון שלו ב-1888. הוא הושפע מארתור טאפן פירסון, אחד האנשים שעמדו מאחורי תנועת הסטודנטים המתנדבים, שנוסדה בשנת 1886. מוט, שהשתייך לכנסייה המתודיסטית (אנ'), היה יו"ר הוועידה המיסיונרית העולמית בשנת 1910, שהיוותה ציון דרך חשוב בתנועה הפרוטסטנטית המודרנית.

למוט ועמיתיו הוצע מעבר חופשי לטיטניק ב-1912 על ידי פקיד של "כוכב סטאר ליין" שהתעניין בעבודתם, אך הם סירבו ונסעו בספינה הצנועה יותר. כששמעו את החדשות אודות הטיטניק מניו יורק, השניים הביטו זה בזה ואמרו כי "לאל הטוב יש עבודה נוספת עבורנו". לאחר שסייר באירופה וקידם את השיח ואת שיתופי הפעולה בין הכנסיות השונות, נסע מוט לאסיה, שם, מאוקטובר 1912 עד מאי 1913, ערך סדרה של 18 כנסים אזוריים ולאומיים, כולל בציילון, הודו, בורמה, מלאיה, סין, קוריאה ויפן. הוא עבד גם עם רוברט הלואל גרדינר השלישי כדי לשמר את היחסים עם הכנסייה האורתודוקסית הרוסית, ועם הארכיבישוף טיכון לאחר המהפכה הרוסית. מ 1920 עד 1928, שימש מוט כיו"ר ה-World Student Christian Federation (אנ'). על עבודתו בקידום השלום, כמה היסטוריונים רואים בו את "המנהיג הנוצרי שהסע הכי הרבה ועורר הכי הרבה אימון".<br />

== מורשת וכתבי עת ==
עבודותיו של ג'ון ר. מוט שמורות בספריית בית הספר ייל דיוויניטי.

== Writings ==
* The Evangelization of the World in This Generation (1900)
* The Decisive Hour of Christian Missions (1910)
* World Student Christian Federation (1920)
* Cooperation and the World Mission (1935)
* Methodists United for Action (1939)
* The Larger Evangelism (1945)

== קישורים חיצוניים ==

* 
* 
* 

== הערות שוליים ==

קטגוריה:זוכי פרס נובל אמריקאים
קטגוריה:זוכי פרס נובל לשלום
קטגוריה:בוגרי אוניברסיטת קורנל
קטגוריה:אמריקאים שנולדו ב-1865
קטגוריה:אמריקאים שנפטרו ב-1955
יום האחדות

נשיא המדינה יצחק הרצוג ורעייתו מיכל, מארחים את טקס הענקת פרס ירושלים לאחדות ישראל, לרגל 'יום האחדות'. 31 במאי 2022]]
יום האחדות הוא יוזמה של משפחותיהם של שלושת הנערים שנחטפו ב-2014 ושל ראש עיריית ירושלים ניר ברקת. יוזמה זו מצוינת החל משנת 2015. במסגרת אירועי יום זה נערך מדי שנה טקס בבית הנשיא ובו מחולק פרס ירושלים לאחדות ישראל, אשר נועד להעלות על נס ארגונים ויחידים, בישראל ובעולם.

== היקף אירועי יום האחדות ==
יום האחדות בישראל מתקיים בשיתוף משרד החינוך, המשרד לשוויון חברתי, הכנסת, צה"ל, משטרת ישראל, מרכז השלטון המקומי בישראל, החברה למתנ"סים וכן ארגונים ותנועות נוער נוספים. במסגרת יום זה משתתפים למעלה ממיליון ישראלים בכ-400 פעילויות ברחבי ישראל. בנוסף, מצוין יום זה גם ביהדות התפוצות ומשתתפים בו למעלה מ-800,000 איש בפעילות, בעשרות מדינות ומאות ערים מסביב לעולם. אירועים אלו נערכים בקהילות היהודיות בבתי ספר, בתי כנסת, תנועות נוער וקהילות, וכוללות לימוד, שיח, הרצאות ומופעי מוזיקה, בהם השתתפו חברי קהילות יהודיות מזרמים שונים.

==חקיקה==
ב-5 ביוני 2024 הועברה בקריאה שלישית הצעת חוק יום האחדות. החוק מקבע את תאריך יום האחדות כא' בסיוון, קובע כיצד הוא יצוין (בדיונים מיוחדים בכנסת, במערכת החינוך ובפעילויות שונות); כן מגדיר החוק כי יוקצה תקציב עבור אירועי יום האחדות, וכי שר החינוך יהיה ממונה על ביצוע החוק.

מטרתו של החוק הוגדרה כך:

== משואת האחדות ==
לאור פעילותן הנמרצת למען אחדות נבחרו אימהות שלושת הנערים להשיא משואה ביום העצמאות ה-71 למדינת ישראל. בנימוקי הוועדה נכתב: 

== קישורים חיצוניים ==

* 
* [https://www.nevo.co.il/law_html/law00/227950.htm חוק יום האחדות], באתר נבו.
* [http://unityprize.org/יום-האחדות/אודות-יום-האחדות/ אודות יום האחדות], באתר האינטרנט של יום האחדות.
* 
* [https://www.gov.il/he/Departments/news/unity_day_2018 יום האחדות 2018], אתר השירותים והמידע הממשלתי gov.il.
* 
* 

== הערות שוליים ==

קטגוריה:הנצחת שלושת הנערים
מנקה

עובדת ניקיון 
עובדת ניקיון
מנקה הוא עובד אשר בתים או מבני תעשייה ומסחר. עובדי ניקיון עשויים להתמחות בניקוי חפצים או מקומות מסוימים, כגון, מנקה ארובות ומנקה חלונות . לעיתים רבות עובדי הניקיון עובדים בשעות הערב או הלילה, לאחר שכל יתר האנשים שבדרך כלל עובדים באותו החלל אינם בסביבה. עובדי ניקיון רבים עוסקים בניקוי משרדים בלילה או בתים בעת שבעליהם נמצאים בעבודה. ניקוי רצפות הוא בין הפעולות המרכזיות בניקוי מבנים.

== סוגי חברות ניקוי שונות ==
תעשיית הניקוי גדולה למדי בעיקר משום שהתמחויות בסוגים שונים של ניקוי נחוצות בפעמים רבות. סוגי ההתמחויות השונים כוללים ניקוי שטיחים, ניקוי חלונות, ניקוי כלי רכב, ניקוי שירותים, ועוד.

=== ניקיון דירות/בתים ===
חלק גדול מהאנשים שעוסקים בניקוי עוסקים בפועל בניקיון של דירות/בתים. רוב עובדי הניקיון שעוסקים בניקוי דירות/בתים ידועים במיוחד בשל היכולת שלהם לשים לב לפרטים, אך לרוב, משום שישנם אנשים רבים במיוחד שעוסקים בכך, אין ערובה למצוא עובדי ניקיון אמינים שעובדים ביעילות. העלות של סוג זה של שירות תלוי בביקוש לשירות ובמספר ספקי השירות שקיימים. במדינות כמו הודו, סין, והפיליפינים, שם שיעורי המועסקים נמוך למדי, אנשים רבים יכולים להרשות לעצמם לשכור מנקה/משרת במשרה מלאה.

== ציוד שכיח לניקיון ==
להלן מספר פריטים המשמשים עובדי ניקיון:
* מטאטא / יעה
* דלי
* שקית אשפה
* מאבק נוצות
* סמרטוט
* כפפות
* שואב אבק
* אקונומיקה
* מטלית

== ראו גם==
* עובד משק בית
* שרת

==קישורים חיצוניים==

* 

קטגוריה:תעשייה
קטגוריה:מקצועות
קטגוריה:היגיינה
ואוור

ואוור (בפולנית: Wawer) הוא רובע בבירת פולין ורשה, בחלק הדרום-מזרחי של העיר. נהר ויסלה עובר לאורך גבולו המערבי. ואוור הפך לרובע בוורשה ב-27 באוקטובר 2002. הוא שולב בערי ורשה בשנת 1951. בעבר הוא היה חלק מרובע פראגה פולודניה, ועירייה עצמאית.

ואוור גובל ברבעים פראגה פולודניה (Praga Południe) ורמברטוב מצפון, ברובע וסולה (Wesoła) ממזרח, וברבעים וילאנוב (Wilanów) ומוקוטוב (Mokotów) ממערב, מעבר לנהר ויסלה.

הרובע מתאפיין בבנייה בסגנון שווידרמאייר ().

== שכונות ==
* אלכסנדרוב (Aleksandrów)
* אנין (Anin)
* פלניצה
* לאס (Las)
* מרישין ואוורסקי (Marysin Wawerski)
* מיידז'שין (Miedzeszyn)
* מיינדזילשה (Międzylesie)
* נאדווישלה (Nadwiśle)
* ראדושץ' (Radość)
* סאדול (Sadul)
* ואוור (Wawer)
* זרזן (Zerzeń)

== היסטוריה ==

===מלחמת העולם השנייה===
לפני מלחמת העולם השנייה היו בוואוור כ-3,000 תושבים, כ-1,300 מהם יהודים.

כוחות גרמניה הנאצית נכנסו לוואוור בספטמבר 1939 והוטלו על היהודים מגבלות שונות. בדצמבר אירע בוואוור אחד ממעשי הטבח הראשונים שביצעו הכובשים הגרמנים באוכלוסייה הפולנית הכבושה. בטבח זה נרצחו 107 אזרחים, רובם הגדול פולנים ומיעוטם יהודים, בתגובה להריגת שני חיילים גרמנים.

ב-1940 הוקם גטו ליהודי ואוור, ככל הנראה בכפר קטן בתחומי הרשות המקומית על גדת הוויסלה ורוכזו בו כ-2,000 יהודים מהסביבה בצפיפות ובתנאי תברואה גרועים. במרס 1942 חוסל הגטו ו-950 יושביו גורשו לגטו ורשה.

==קישורים חיצוניים==

* 
* 
* 

==הערות שוליים==

קטגוריה:ורשה: רבעים
קטגוריה:גטאות בפולין
ערש הציוויליזציה

הריסות היישוב [[גבקליטפה, הנמצא בדרום-מזרח טורקיה, הוקם בסביבות 10,000 לפנה"ס על ידי ציידים-לקטים בראשית התקופה הנאוליתית]]
המונח ערש הציוויליזציה (באנגלית: Cradle of civilization) מתייחס למקומות שבהם החלה התפתחות הציוויליזציה האנושית. התפיסה הנפוצה כיום היא, שלא היה מקום אחד שהוא ערש הציוויליזציה האנושית, אלא היו כמה תרבויות שהתפתחו במקביל באופן עצמאי, כאשר האזורים בהם התפתחו לראשונה ציוויליזציות היו אזור הסהר הפורה (במצרים העתיקה, הלבנט, ובמסופוטמיה), הודו העתיקה וסין הקדומה. מידת ההשפעה ההדדית של התרבויות הקדומות הללו זו על זו שנוי במחלוקת. כמו כן, התפיסה המקובלת כיום היא שהתרבויות הפרה-קולומביאניות של מסו-אמריקה, בעיקר אלו אשר נמצאו באזור בו נמצאת כיום מקסיקו, ואלו שנמצאו באזור בו נמצאת כיום פרו, התפתחו באופן מבודד ועצמאי מהציוויליזציות של אירואפרסיה.

ההיסטוריונים נוהגים להגדיר קיומן של ציוויליזציות על פי קריטריונים שונים, כגון שימוש בכתב, וקיומן של ערים, מעמדות חברתיים, חקלאות, בעלי חיים, מבני ציבור, מטלורגיה, וארכיטקטורה מונומנטלית.

עדויות קדומות ליישובי קבע מהתרבות הנאטופית נמצאו באזור הלבנט ומתוארכים לסביבות תחילת האלף ה-12 לפנה"ס. ייתכן שיישובים אלה לא התבססו על חקלאות. המעבר לחקלאות התרחש בסהר הפורה כ-11,500–12,000 שנים לפני זמננו, ובאופן עצמאי גם באזורים אחרים, במה שמכונה המהפכה הנאוליתית.

== מיקום אחד או מיקומים מרובים ==
בעוד שבתחילה הסברה המקובלת הייתה שהציווליזציה האנושית התפתחה במקור באזור הסהר הפורה והתפשטה משם באופן הדרגתי ברחבי העולם, התאוריה המקובלת כיום היא שמספר ציוויליזציות התפתחו במקביל ובאופן עצמאי במספר מקומות בשתי ההמיספרות.

התאוריה המקובלת היא שהיו חמישה אזורים בהם התפתחה הציוויליזציה האנושית באופן עצמאי:
*אזור הסהר הפורה
*אזור מישורי האינדוס והגנגס 
*אזור המישור הצפוני הסיני 
*אזור מרכז רכס הרי האנדים
*אזור מסו-אמריקה

==ערש הציוויליזציה המערבית ==

התפיסה המקובלת כיום היא שיוון הקלאסית היא הציוויליזציה הקדומה ביותר שהיוותה את הבסיס לתרבות המערבית המודרנית, ובפרט לדמוקרטיה, האמנות, התיאטרון, הפילוסופיה והמדע של התרבות המערבית המודרנית. מסיבה זו היא מכונה "ערש התרבות המערבית". יחד עם יוון, רומא מתוארת גם כן לעיתים כערש התרבות המערבית בשל התפקיד שהיה לרומא בעיצוב הפוליטיקה, הרפובליקניזם, המשפט, האדריכלות, הלוחמה והאימוץ של הנצרות בקרב התרבות המערבית המודרנית.

==ראו גם==
*ציוויליזציה
*העת העתיקה

== קישורים חיצוניים ==
*[https://www.kan.org.il/Podcast/item.aspx?pid=13701 ״מתחילים מהתחלה״] - פרק על ערש התרבות בפודקאסט [https://www.kan.org.il/podcast/program.aspx/?progId=2019 ״מינהר הזמן״], ״כאן״, תאגיד השידור הישראלי

==הערות שוליים==

קטגוריה:המזרח הקרוב הקדום
קטגוריה:תרבויות קדומות
קטגוריה:ארכאולוגיה
שלה (עיר)

שַלַה (בסלובקית: Šaľa; בהונגרית: Vágsellye, וַאגְשֵיֵיה; בגרמנית: Schelle, שֶלֶה) היא עיר בדרום מערב סלובקיה.

== גאוגרפיה ==
העיר נמצאת על שפלת הדנובה, על שתי גדות נהר ואה, כ-65 ק"מ מברטיסלאבה ו-30 ק"מ מנובה זמקי. לעיר יש רובע נוסף, וצ'ה (Veča), על הגדה השמאלית של הנהר, וכן השכונות הטמן (Hetméň) וקיליץ' (Kilič). העיר שוכנת באזור אקלים חמים.

== היסטוריה ==
היישוב נזכר לראשונה ב-1002 במסמך של המנזר פאנונהאלמה (Pannonhalma). בשנת 1536 קודם היישוב למעמד של עיר שוק. הוא נשלט על ידי העות'מאנים בין 1663 ו-1686 כחלק מהאיילט העות'מאני אויוואר (Uyvar). בשנת 1850 נבנה קו מסילת רכבת בין וינה לבודפשט דרך שלה, ופיתוחה של העיר הואץ. אחרי 1918 השתייכה העיר לצ'כוסלובקיה. בעקבות בוררות וינה הראשונה בנובמבר 1938 חזרה שלה לשלטון הונגריה. ב-1945 חזרה שלה לצ'כוסלובקיה. משנת 1993 היא בשטח סלובקיה העצמאית.

==הקהילה היהודית==
היהודים הראשונים הגיעו לשלה באמצע המאה ה-19 מווצ'ה, שהייתה אז עיירה עצמאית, והם היו כפופים לרבנות של וצ'ה. הקהילה התפתחה באופן משמעותי בעשורים שלאחר מכן, ובעקבות הקרע ביהדות הונגריה הצטרפה לפלג האורתודוקסי.

ב-1941 היו בשלה כ-440 יהודים, כעשירית מאוכלוסיית העיר. בתקופה זו גירשה הונגריה משלה צפונה, אל מעבר לגבול סלובקיה, משפחות יהודיות שלא הוכיחו אזרחות הונגרית. גברים יהודים בשלה גויסו לעבודת כפייה במסגרת צבא הונגריה והוצבו באוקראינה. ב-1942 החל גירוש יהודי סלובקיה. עשרות פליטים הגיעו לשלה ושם סייעה להם הקהילה היהודית. בשלה הוקם גטו במאי 1944. נכלאו בו כ-850 יהודים, משלה ומסביבתה. ביוני גורשו יושבי הגטו לאושוויץ בשני שילוחים.

כמה עשרות ניצולים חזרו לשלה לאחר המלחמה והקימו קהילה קטנה מחדש, שבשנות ה-60 של המאה ה-20 הצטמצמה לכדי 26 נפשות.

== דמוגרפיה ==
על פי מפקד 2011, בעיר היו 23,554 תושבים. 69% מהתושבים היו סלובקים, 12% הונגרים ו-19% אחרים. על פי מפקד 2001, היו בעיר 24,564 תושבים. 79.72% מהתושבים היו סלובקים, 17.88% הונגרים, 0.48% צ'כים ו-0.40% צוענים. ההרכב הדתי היה 66.63% קתולים, 23.62% אנשים ללא זיקה דתית ו-4% לותרנים.

== כלכלה ==
כלכלת העיר מבוססת בעיקר על התעשייה הכימית, על מפעל דוסלו (Duslo) במזרח העיר. מגזרים כלכליים אחרים כוללים תעשיית טקסטיל ובנייה.

== קישורים חיצוניים ==

* 
* [https://dbs.bh.org.il/he/שאלה/מקום קהילת יהודי שאלה] באתר בית התפוצות
* 

== הערות שוליים ==

קטגוריה:סלובקיה: ערים
קטגוריה:יישובים שהוקמו במאה ה-11
אוטוסן ווטלינה

אוטוסן ווטלינה (בפולנית: Autosan Wetlina) הוא מיניבוס מתוצרת יצרנית האוטובוסים Autosan אשר יוצר בין השנים 2008–2013 בפולין.

=="אוטוסן ווטלינה"==

* דגם "אוטוסן ווטלינה" נבנה על בסיס שלדת "Mercedes-Benz Vario" מתוצרת מרצדס הגרמנית
* 2 דלתות כניסה
* תצורות פריסת דלתות: 1-1-0, 2-2-0
* מנועי דיזל מתוצרת מרצדס-בנץ
* ABS
* מיזוג אוויר - אופציונלי
* 4 מדגמי "אוטוסן ווטלינה" משרתים כניידות משטרה במשטרת ורשה להובלת עצירים ואסירים (מיוני 2011)
* מפעל היצרן ממוקם ב-עיירה סאנוק במחוז ז'שוב בדרום פולין בחבל פודקרפצקיה
===תצורות מושבים===
* 23-26 + נהג (תיירים)
* 28 + נהג (למרחקים ארוכים)
* 40 + נהג (עירוני)
* 17 + נהג (עירוני)
* 18 + 5 (ניידות משטרה)
===דגמים===
* "A8V.01.01"
* "A8V.01.02"
* "A8V.01.03"
* "A8V.02.01"
* "A8V.03.01"

== תמונות ==
<gallery mode="packed" heights="150">
קובץ:Autosan Wetlina City side.jpg | "אוטוסן ווטלינה" 
קובץ:Autosan A8V Wetlina City in Kielce.jpg | "אוטוסן ווטלינה" 
קובץ:Prototyp Autosan A8V Wetlina.jpg | "אוטוסן ווטלינה" 
קובץ:Autosan A8V Wetlina inside.jpg | "אוטוסן ווטלינה" - מבט לתא הנהג ולוח מחוונים 
קובץ:Autosan A8V Wetlina City - stanowisko kierowcy.jpg | "אוטוסן ווטלינה" - מבט לתא הנהג ולוח מחוונים 
קובץ:Autosan A8V Wetlina City inside front.jpg | "אוטוסן ווטלינה" - מבט למושבי הנוסעים 
קובץ:Autosan A8V Wetlina City inside end.jpg | "אוטוסן ווטלינה" - מבט למושבי הנוסעים 
</gallery>

==ראו גם==
* סן H01A
* סן H01B
* סן H25A
* אוטוסן יורוליידר 12
* אוטוסן A0808MN
* אוטוסן סולינה
* אוטוסן H6
* אוטוסן יורוליידר 15LE

== קישורים חיצוניים ==

* 
* 

== הערות שוליים ==

קטגוריה:מיניבוסים
קטגוריה:דגמי מכוניות שהושקו ב-2008
קטגוריה:כלי רכב המיוצרים בפולין
ווטלינה
חיפוש לעומק איטרטיבי מעמיק

חיפוש לעומק איטרטיבי מעמיק (באנגלית: Iterative deepening depth-first search) הוא אלגוריתם חיפוש בגרף שנועד לאפשר חיפוש לרוחב בדומה לאלגוריתם חיפוש לרוחב, אך ללא דרישות הזיכרון הגבוהות שלו, על ידי שימוש חוזר במתודולוגיית אלגוריתם חיפוש לעומק לעומק גדל והולך בכל איטרציה.

==חיפוש לעומק וחיפוש לרוחב==
===חיפוש לעומק===

חיפוש לעומק הוא אלגוריתם המתחיל את החיפוש משורש בגרף ומתקדם לאורך הגרף עד אשר הוא נתקע, לאחר מכן הוא חוזר על עקבותיו עד שהוא יכול לבחור להתקדם לצומת אליו טרם הגיע. אחד מיתרונותיו הוא בכך שסיבוכיות הזיכרון בו הוא משתמש ליניארית ביחס לעומק המסלול אותו הוא בודק באותו שלב, כי הוא רק נדרש לזכור איך הגיע לכל צומת ואילו בנים של כל צומת סרק כבר. חסרונותיו הם שאף אם קיים פתרון במרחק קטן יותר מהקדקוד, אם האלגוריתם לא פנה לכיוונו בהתחלה יכול לעבור הרבה זמן אם העץ מאוד עמוק עד שהוא יימצא, ואף לא לעצור אם העומק אינסופי. כמו כן המסלול הראשון אותו מוצא האלגוריתם לעבר פתרון לא מובטח שהוא המסלול הקצר ביותר אל פתרון.

===חיפוש לרוחב===

האלגוריתם סורק בצורה שיטתית את העץ רמה אחרי רמה עד למציאת פתרון, וזאת על ידי הכנסת כל הבנים של כל צומת שנסרק לתור, ועל ידי כך צמתים מרמה כלשהי יסרקו לאחר שהצמתים מהדרגה שלפניה נסרקו. יתרונותיו של אלגוריתם זה הם שהאלגוריתם ימצא את המסלול הקצר ביותר אל הפתרון, בסיבוכיות זמן אופטימלית. אחד מחסרונותיו הם שסיבוכיות המקום של התור היא כמספר הצמתים שבעומק הנוכחי, שהיא אקספוננציאלית ביחס לעומק (בהנחה שיש בממוצע יותר מבן אחד לכל צומת).

==אלגוריתם חיפוש לעומק איטרטיבי מעמיק==
האלגוריתם עובד באיטרציות בכל איטרציה i מריצים את אלגוריתם חיפוש לעומק שיסרוק את כל העץ עד לעומק i, אם הפתרון נמצא הוא יחזיר אותו, אם לא נשארה עוד רמה לפתח הוא יחזיר שאין פתרון, אחרת הוא עובר לאיטרציה i+1.

האלגוריתם מבטיח שאם הפתרון בעומק המינימלי נמצא בעומק k הוא יימצא באיטרציה k מאחר שעד לאיטרציה זו האלגוריתם לא סורק בעומקים k ומעלה ובעומק k הצומת עם הפתרון תיסרק ותוחזר. סיבוכיות הזיכרון באיטרציה i ליניארית ב-i כי מריצים חיפוש לעומק עד עומק i. סיבוכיות הזמן פולינומית בכמות הצמתים עד עומק k.

==אלגוריתם A* איטרטיבי מעמיק==
בדומה לאלגוריתם חיפוש לרוחב, קיים אלגוריתם A* מקביל בעל תור עדיפויות כדי לפתור בעיות חיפוש בגרף ממושקל, שגם בו קיימת בעיה של זיכרון. כדי לפתור בעיה זו משתמשים באלגוריתם חיפוש לעומק איטרטיבי מעמיק כשהעומק המוגדר בכל איטרציה הוא העומק הכי נמוך של בן שפותח שהיה עמוק יותר מהעומק 'המותר' באיטרציה הקודמת.

קטגוריה : אלגוריתמי חיפוש